Dagforeldraforritið Dagný. Viðskiptalíkan fyrir smáforrit sem verður milliliður foreldra og dagforeldra
Ritgerðin fjallar um viðskiptahugmyndina að smáforritinu Dagný, sem er ætlað að vera milliliður foreldra og dagforeldra með því að einfalda umsóknarferlið og samskipti þar á milli. Með aðstoð Business Model Canvas er greint hvernig smáforritið getur skapað virði fyrir báða aðila og stuðlað að betri upplýsingagjöf, gagnsæi og skilvirkni í dagforeldrakerfinu. Viðskiptalíkanið er tvíþætt með áherslu á áskriftartekjur frá dagforeldrum annars vegar og auglýsingatekjum frá fyrirtækjum hins vegar. Dagforeldrakerfið hefur verið mikilvæg stoð í íslensku samfélagi með því að brúa stórt bil milli fæðingarorlofs og leikskóla hjá fjölda barna í gegnum árin. Það getur hins vegar ekki verið sagt að umsóknarferlið sé notendavænt, auðskilið eða skilvirkt í þeirri mynd sem það er í dag. Það er raunveruleg þörf á markaði fyrir betrumbætur á þessu sviði og eru báðir markhópar smáforritsins tilbúnir í að nýta sér betri lausn ef hún býðst. Raunveruleg þörf á markaði og framkvæmanlegt viðskiptamódel gefa til kynna að hugmyndin getur verið framkvæmanleg og arðbær með góðu markaðsstarfi og samstarfi við lykilaðila
Networked Digital Library of Theses and Dissertations